title: A Bizottság 2011/49/EU végrehajtási irányelve ( 2011. április 18. ) a 91/414/EGK tanácsi irányelvnek a pencikuron hatóanyagként való felvétele céljából történő módosításáról és a 2008/934/EK bizottsági határozat módosításáról  EGT-vonatkozású szöveg

text:
               19.4.2011

               HU

               Az Európai Unió Hivatalos Lapja

               L 103/109

         A BIZOTTSÁG 2011/49/EU VÉGREHAJTÁSI IRÁNYELVE
   (2011. április 18.)
   a 91/414/EGK tanácsi irányelvnek a pencikuron hatóanyagként való felvétele céljából történő módosításáról és a 2008/934/EK bizottsági határozat módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:

               (1)

               A 451/2000/EK (2) és az 1490/2002/EK (3) bizottsági rendelet megállapítja a 91/414/EGK irányelv 8. cikkének (2) bekezdésében említett munkaprogram harmadik szakaszának végrehajtására vonatkozó részletes szabályokat, és létrehozza azon hatóanyagok jegyzékét, amelyeket a 91/414/EGK irányelv I. mellékletébe történő lehetséges felvétel céljából értékelni kell. E jegyzéken szerepel a pencikuron.

               (2)

               A bejelentő az értékelő jelentés tervezetének kézhezvételétől számított két hónapon belül az 1490/2002/EK rendelet 11e. alapján visszavonta a hatóanyagnak a 91/414/EGK irányelv I. mellékletébe való felvételéhez biztosított támogatását. A Bizottság ezért az egyes hatóanyagoknak a 91/414/EGK tanácsi irányelv I. mellékletébe történő felvétele megtagadásáról és az e hatóanyagokat tartalmazó növényvédő szerek engedélyének visszavonásáról szóló, 2008. december 8-i 2008/934/EK bizottsági határozat (4) elfogadásával megtagadta a pencikuron felvételét.

               (3)

               A 91/414/EGK irányelv 6. cikkének (2) bekezdése alapján az eredeti bejelentő (a továbbiakban: a kérelmező) új kérelmet nyújtott be, a 91/414/EGK tanácsi irányelv alkalmazására vonatkozó részletes szabályoknak az irányelv 8. cikke (2) bekezdésében említett munkaprogramban szereplő, de az irányelv I. mellékletébe fel nem vett hatóanyagok szokásos és gyorsított eljárással való értékelése tekintetében történő megállapításáról szóló, 2008. január 17-i 33/2008/EK bizottsági rendelet (5) 14–19. cikke szerinti gyorsított eljárást kérve.

               (4)

               A kérelmet az 1490/2002/EK rendelettel kijelölt referens tagállamhoz, Hollandiához nyújtották be. A gyorsított eljárásra vonatkozó határidőt betartották. A hatóanyag specifikációja és a támogatott felhasználási célok azonosak a 2008/934/EK határozatban szereplőkkel. A kérelem megfelel továbbá a 33/2008/EK rendelet 15. cikkében foglalt többi tartalmi és eljárási előírásnak is.

               (5)

               Hollandia elvégezte a kérelmező által benyújtott kiegészítő adatok értékelését és elkészítette a kiegészítő jelentést, amelyet 2009. december 4-én megküldött az Európai Élelmiszerbiztonsági Hatóságnak (a továbbiakban: a Hatóság) és a Bizottságnak. A Hatóság a kiegészítő jelentést észrevételezésre megküldte a többi tagállamnak és a kérelmezőnek, majd a kapott észrevételeket továbbította a Bizottsághoz. A 33/2008/EK rendelet 20. cikke (1) bekezdésének megfelelően és a Bizottság kérésére a Hatóság 2010. szeptember 24-én ismertette a Bizottsággal a pencikuronra vonatkozó megállapításait (6). Az értékelő jelentés tervezetét, a kiegészítő jelentést és a Hatóság megállapításait a Bizottság az Élelmiszerlánc- és Állategészségügyi Állandó Bizottságban a tagállamokkal együtt megvizsgálta, majd ezeket a pencikuronról szóló bizottsági vizsgálati jelentésként 2011. március 11-én véglegesítették.

               (6)

               A különböző vizsgálatok szerint a pencikuront tartalmazó növényvédő szerek várhatóan általában – és különösen a vizsgált és a Bizottság vizsgálati jelentésében részletesen ismertetett felhasználási célokat illetően – megfelelnek a 91/414/EGK irányelv 5. cikke (1) bekezdésének a) és b) pontjában meghatározott előírásoknak. A pencikuront ezért indokolt felvenni az I. mellékletbe, hogy az e hatóanyagot tartalmazó növényvédő szereket minden tagállamban az említett irányelv rendelkezései szerint lehessen engedélyezni.

               (7)

               E megállapítástól függetlenül egyes konkrét kérdésekről indokolt további információkat beszerezni. A 91/414/EGK irányelv 6. cikkének (1) bekezdése szerint feltételekhez lehet kötni valamely hatóanyagnak az I. mellékletbe való felvételét. Indokolt ezért előírni, hogy a kérelmező szolgáltasson megerősítő információkat a pencikuronban lévő klór-fenil és ciklopentil talajbeli sorsáról és viselkedéséről, a pencikuronban lévő klór-fenil és fenil természetes felszíni víz- és üledékrendszerekben várható sorsáról és viselkedéséről, és a mindenevő nagyemlősökre jelentett hosszú távú kockázatokról.

               (8)

               Egy hatóanyagnak az I. mellékletbe történő felvétele előtt megfelelő időnek kell eltelnie ahhoz, hogy a tagállamok és az érdekelt felek felkészülhessenek a hatóanyag felvételéből fakadó új követelmények teljesítésére.

               (9)

               A 91/414/EGK irányelvben előírt, egy adott hatóanyagnak az I. mellékletbe történő felvételéből fakadó kötelezettségek fenntartása mellett a felvétel után hat hónapot kell biztosítani arra, hogy a tagállamok felülvizsgálhassák a pencikuront tartalmazó növényvédő szerekre már kiadott engedélyeket, és ezáltal biztosíthassák a 91/414/EGK irányelvben és különösen annak 13. cikkében előírt követelmények, valamint az I. mellékletben meghatározott vonatkozó feltételek teljesülését. A tagállamoknak a 91/414/EGK irányelvnek megfelelően szükség szerint módosítaniuk kell, újakkal kell helyettesíteniük vagy vissza kell vonniuk az érvényes engedélyeket. A fenti határidőtől eltérve hosszabb időt kell biztosítani az egyes növényvédő szerek egyes tervezett felhasználási céljaira vonatkozó, a III. melléklet szerinti teljes dosszié benyújtására és a 91/414/EGK irányelvben meghatározott egységes alapelvek szerinti értékelésére.

               (10)

               A növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendelet (7) keretében értékelt hatóanyagoknak a 91/414/EGK irányelv I. mellékletébe történő felvételével kapcsolatos korábbi tapasztalatok szerint nehézségek támadhatnak annak értelmezésében, hogy a már kiadott engedélyek jogosultjainak milyen kötelességei vannak az adatokhoz való hozzáférést illetően. A további nehézségek elkerülése végett szükségesnek tűnik pontosítani a tagállamok kötelességeit, különösen azt, hogy meg kell győződniük arról, hogy az engedély jogosultja bizonyítottan hozzáfér az említett irányelv II. mellékletében leírt követelményeknek megfelelő dossziéhoz. Ez a pontosítás azonban az I. mellékletet módosító eddigi irányelvekhez képest nem ró új kötelezettségeket a tagállamokra vagy az engedélyek jogosultjaira.

               (11)

               A 91/414/EGK irányelvet ezért a fentieknek megfelelően módosítani kell.

               (12)

               A 2008/934/EK határozat előírja a pencikuron felvételének megtagadását és az e hatóanyagot tartalmazó növényvédő szerek engedélyeinek 2011. december 31-ig történő visszavonását. A határozat mellékletének a pencikuronra vonatkozó sorát el kell hagyni.

               (13)

               A 2008/934/EK határozatot ezért a fentieknek megfelelően módosítani kell.

               (14)

               Az ezen irányelvben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete ezen irányelv mellékletének megfelelően módosul.
   2. cikk
   A 2008/934/EK határozat mellékletének a pencikuronra vonatkozó sorát el kell hagyni.
   3. cikk
   A tagállamok legkésőbb 2011. november 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét, valamint az e rendelkezések és az irányelv közötti megfelelést bemutató táblázatot haladéktalanul megküldik a Bizottság számára.
   Ezeket a rendelkezéseket 2011. december 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   4. cikk
   (1)   A pencikuront hatóanyagként tartalmazó növényvédő szerekre kiadott engedélyeket a tagállamok a 91/414/EGK irányelvnek megfelelően 2011. november 30-ig szükség szerint módosítják vagy visszavonják.
   A fenti időpontig főként arról kell meggyőződniük, hogy az említett irányelv I. mellékletében a pencikuronra előírt feltételek, a hatóanyagra vonatkozó bejegyzés B. részében leírtak kivételével, teljesülnek-e, és hogy az engedély jogosultja az említett irányelv 13. cikkében meghatározott feltételek szerint rendelkezik-e az irányelv II. mellékletében szereplő követelményeknek megfelelő dossziéval, vagy ilyen dossziéhoz való hozzáféréssel.
   (2)   Az (1) bekezdéstől eltérően az olyan engedélyezett növényvédő szerek esetében, amelyek a pencikuront tartalmaznak egyedüli hatóanyagként vagy több olyan hatóanyag egyikeként, amelyek mindegyike legkésőbb 2011. május 31-ig felkerült a 91/414/EGK irányelv I. mellékletében lévő jegyzékre, a tagállamok a 91/414/EGK irányelv VI. mellékletében előírt egységes alapelvek szerint, az irányelv III. mellékletében foglalt követelményeknek megfelelő dosszié alapján és az irányelv I. mellékletében a pencikuronra vonatkozó bejegyzés B. részének figyelembevételével újból elvégzik a növényvédő szer értékelését. Az értékelés alapján meghatározzák, hogy a szer megfelel-e a 91/414/EGK irányelv 4. cikke (1) bekezdésének b), c), d) és e) pontjában megállapított feltételeknek.
   Ezt követően a tagállamok:

               a)

               a pencikuront egyedüli hatóanyagként tartalmazó szer esetében legkésőbb 2015. május 31-ig szükség szerint módosítják vagy visszavonják az engedélyt; vagy

               b)

               a pencikuront több hatóanyag egyikeként tartalmazó szer esetében 2015. május 31-ig, vagy ha a többi hatóanyagnak a 91/414/EGK irányelv I. mellékletébe történő felvételéről rendelkező adott irányelvben az ilyen módosításra vagy visszavonásra későbbi időpont van megszabva, akkor az ott megjelölt határidőig szükség szerint módosítják vagy visszavonják az engedélyt.

         5. cikk
   Ez az irányelv 2011. június 1-jén lép hatályba.
   6. cikk
   Ennek az irányelvnek a tagállamok a címzettjei.

      Kelt Brüsszelben, 2011. április 18-án.

            a Bizottság részéről

            az elnök

         José Manuel BARROSO

      (1)  HL L 230., 1991.8.19., 1. o.

      (2)  HL L 55., 2000.2.29., 25. o.

      (3)  HL L 224., 2002.8.21., 23. o.

      (4)  HL L 333., 2008.12.11., 11. o.

      (5)  HL L 15., 2008.1.18., 5. o.

      (6)  Európai Élelmiszerbiztonsági Hatóság: Conclusion on the peer review of the pesticide risk assessment of the active substance pencycuron (A pencikuron hatóanyagú növényvédő szereknél felmerülő kockázatok felméréséről készült szakértői értékelés megállapításai). Összefoglaló: EFSA Journal 2010; 8(10):1828. [53 oldal]. doi:10.2903/j.efsa.2010.1828. Elérhető a következő internetcímen: www.efsa.europa.eu

      (7)  HL L 366., 1992.12.15., 10. o.

      MELLÉKLET
      A 91/414/EGK irányelv I. mellékletében lévő táblázat a következő bejegyzéssel egészül ki:

                     Sorszám

                     Közhasználatú név, azonosító szám

                     IUPAC-név

                     Tisztaság (1)

                     Hatálybalépés

                     Lejárat

                     Egyedi rendelkezések

                     „354

                     Pencikuron
                     CAS-szám: 66063-05-6
                     CIPAC-szám: 402

                     1-(4-klór-benzil)-1-ciklopentil-3-fenil-karbamid

                     ≥ 980 g/kg

                     2011. június 1.

                     2021. május 31.

                     A.   RÉSZ
                     Kizárólag gombaölő szerként engedélyezhető.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2011. március 11-én véglegesített, a pencikuronra vonatkozó vizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a mindenevő nagyemlősök védelmére.
                     A használati feltételek között indokolt esetben szerepelniük kell kockázatcsökkentő intézkedéseknek.
                     Az érintett tagállamok az alábbiakra vonatkozóan előírják megerősítő információk beadását:

                                 1.

                                 a pencikuronban lévő klór-fenil és ciklopentil sorsa és viselkedése a talajban,

                                 2.

                                 a pencikuronban lévő klór-fenil és fenil természetes felszíni víz- és üledékrendszerekben várható sorsa és viselkedése,

                                 3.

                                 a mindenevő nagyemlősökre jelentett hosszú távú kockázatok.

                           Az érintett tagállamok gondoskodnak arról, hogy a kérelmező az 1., 2. és 3. pont tekintetében 2013. május 31-ig eljuttassa ezeket az információkat a Bizottsághoz.”

         (1)  A hatóanyag pontos azonosítása és részletes specifikációja a vizsgálati jelentésben található.


title: A Bizottság 2014/74/EU felhatalmazáson alapuló irányelve ( 2014. március 13. ) a 2011/65/EU európai parlamenti és tanácsi irányelv IV. mellékletének az ipari felügyeleti és vezérlő eszközökben használt, a C-Press rugalmas tűs csatlakozórendszereken kívüli rugalmas tűs csatlakozórendszerekben lévő ólom mentesítése tekintetében, a műszaki fejlődéshez történő hozzáigazítás céljából történő módosításáról  EGT-vonatkozású szöveg

text:
               20.5.2014

               HU

               Az Európai Unió Hivatalos Lapja

               L 148/82

         A BIZOTTSÁG 2014/74/EU FELHATALMAZÁSON ALAPULÓ IRÁNYELVE
   (2014. március 13.)
   a 2011/65/EU európai parlamenti és tanácsi irányelv IV. mellékletének az ipari felügyeleti és vezérlő eszközökben használt, a C-Press rugalmas tűs csatlakozórendszereken kívüli rugalmas tűs csatlakozórendszerekben lévő ólom mentesítése tekintetében, a műszaki fejlődéshez történő hozzáigazítás céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
   mivel:

               (1)

               A 2011/65/EU irányelv szerint tilos az ólmot tartalmazó elektromos és elektronikus berendezések forgalomba hozatala.

               (2)

               A rugalmas tűs csatlakozórendszereket a nagy sebességű digitalizálókban, a rádiófrekvenciás és rádióhullámos jelforrásokban, valamint a vezeték nélküli vizsgálati berendezésekben használják. Az ipari felügyeleti és vezérlő eszközökben még nem használnak ólommentes rugalmas tűs csatlakozórendszereket. Az ipari felügyeleti és vezérlő eszközök teljesítményére és megbízhatóságára szigorúbb elvárások vonatkoznak, mint az egyéb elektromos és elektronikus berendezésekére, és az ólommentes helyettesítő anyagok megbízhatósága e feltételek mellett nem biztosított.

               (3)

               Annak érdekében, hogy a gyártók meg tudják oldani az ólommentes alkatrészek műszaki kivitelezhetőségének kérdését, és kellő mértékben igazolni tudják, hogy azok az ipari felügyeleti és vezérlő eszközökben is megbízhatóan működnek, az ezekben az eszközökben használt, C-Press rugalmas tűs csatlakozórendszereken kívüli rugalmas tűs csatlakozórendszerekben lévő ólmot 2020. december 31-ig mentesíteni kell a tilalom alól. Tekintettel az ipari felügyeleti és vezérlő eszközökre jellemző innovációs ciklusokra, ez viszonylag rövid átmeneti idő, amely valószínűleg nem lesz káros hatással az innovációra.

               (4)

               A már forgalomban lévő, szabályszerű termékek élettartamának növelését célzó „gyártásazonos javításnak” a 2011/65/EU irányelv 4. cikkének (4) bekezdésében megfogalmazott elvével összhangban a cserealkatrészek számára ezen időpontot követően is mentességet kell biztosítani, időkorlátozás nélkül.

               (5)

               A 2011/65/EU irányelvet ezért ennek megfelelően módosítani kell,

         ELFOGADTA EZT AZ IRÁNYELVET:
   1. cikk
   A 2011/65/EU irányelv IV. melléklete ezen irányelv mellékletének megfelelően módosul.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb az annak hatálybalépésétől számított hatodik hónap utolsó napjáig megfeleljenek. E rendelkezések szövegét haladéktalanul megküldik a Bizottság számára.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2014. március 13-án.

            a Bizottság részéről

            az elnök

         José Manuel BARROSO

      (1)  HL L 174., 2011.7.1., 88. o.

      MELLÉKLET
      A 2011/65/EU irányelv IV. melléklete az alábbi 36. ponttal egészül ki:

                     „36.

                     Az ipari felügyeleti és vezérlő eszközökben használt, a C-Press rugalmas tűs csatlakozórendszereken kívüli rugalmas tűs csatlakozórendszerekben lévő ólom.
                     2020. december 31-én lejár. A 2021. január 1. előtt forgalomba hozott ipari felügyeleti és vezérlő eszközök cserealkatrészeiben az említett dátum után is felhasználható.”


title: A Bizottság 2014/8/EU felhatalmazáson alapuló irányelve ( 2013. október 18. ) a 2011/65/EU európai parlamenti és tanácsi irányelv IV. mellékletének a digitális kadmium-tellurid és kadmium-cink-tellurid sordetektorok nyomtatott áramköri lapokra való szereléséhez használt forraszanyagokban lévő ólom mentesítése tekintetében, a műszaki fejlődéshez történő hozzáigazítás céljából történő módosításáról  EGT-vonatkozású szöveg

text:
               9.1.2014

               HU

               Az Európai Unió Hivatalos Lapja

               L 4/59

         A BIZOTTSÁG 2014/8/EU FELHATALMAZÁSON ALAPULÓ IRÁNYELVE
   (2013. október 18.)
   a 2011/65/EU európai parlamenti és tanácsi irányelv IV. mellékletének a digitális kadmium-tellurid és kadmium-cink-tellurid sordetektorok nyomtatott áramköri lapokra való szereléséhez használt forraszanyagokban lévő ólom mentesítése tekintetében, a műszaki fejlődéshez történő hozzáigazítás céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
   mivel:

               (1)

               A 2011/65/EU irányelv tiltja az ólom használatát a forgalomba hozott elektromos és elektronikus berendezésekben.

               (2)

               A digitális kadmium-tellurid és kadmium-cink-tellurid sordetektorok nyomtatott áramköri lapokra való szereléséhez használt forraszanyagokban lévő ólom helyettesítő anyagainak megbízhatósága nem biztosított.

               (3)

               A megbízhatósági vizsgálatokhoz és az alternatív megoldások minősítéséhez időre van szükség.

               (4)

               A 2011/65/EU irányelvet ezért ennek megfelelően módosítani kell,

         ELFOGADTA EZT AZ IRÁNYELVET:
   1. cikk
   A 2011/65/EU irányelv IV. melléklete ezen irányelv mellékletének megfelelően módosul.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb az annak hatálybalépésétől számított hatodik hónap utolsó napjáig megfeleljenek. E rendelkezések szövegét haladéktalanul megküldik a Bizottság számára.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2013. október 18-án.

            a Bizottság részéről

            az elnök

         José Manuel BARROSO

      (1)  HL L 174., 2011.7.1., 88. o.

      MELLÉKLET
      A 2011/65/EU irányelv IV. melléklete az alábbi 28. ponttal egészül ki:

                  „28.

                  Digitális kadmium-tellurid és kadmium-cink-tellurid sordetektorok nyomtatott áramköri lapokra való szereléséhez használt forraszanyagokban lévő ólom. 2017. december 31-én lejár.”


title: A Bizottság 2014/15/EU felhatalmazáson alapuló irányelve ( 2013. október 18. ) a 2011/65/EU európai parlamenti és tanácsi irányelv IV. mellékletének a 2014. július 22. előtt forgalomba hozott orvostechnikai eszközökből nyert és a 8. kategóriába tartozó, 2021. július 22. előtt forgalomba hozott eszközökben újrafelhasznált cserealkatrészekben – amennyiben az újrafelhasználásra vállalatok közötti, ellenőrizhető zárt csererendszereken belül kerül sor, valamint az alkatrészek újrafelhasználásáról értesítik a fogyasztót – lévő ólom, kadmium és hat vegyértékű króm mentesítése tekintetében, a műszaki fejlődéshez történő hozzáigazítás céljából történő módosításáról  EGT-vonatkozású szöveg

text:
               9.1.2014

               HU

               Az Európai Unió Hivatalos Lapja

               L 4/73

         A BIZOTTSÁG 2014/15/EU FELHATALMAZÁSON ALAPULÓ IRÁNYELVE
   (2013. október 18.)
   a 2011/65/EU európai parlamenti és tanácsi irányelv IV. mellékletének a 2014. július 22. előtt forgalomba hozott orvostechnikai eszközökből nyert és a 8. kategóriába tartozó, 2021. július 22. előtt forgalomba hozott eszközökben újrafelhasznált cserealkatrészekben – amennyiben az újrafelhasználásra vállalatok közötti, ellenőrizhető zárt csererendszereken belül kerül sor, valamint az alkatrészek újrafelhasználásáról értesítik a fogyasztót – lévő ólom, kadmium és hat vegyértékű króm mentesítése tekintetében, a műszaki fejlődéshez történő hozzáigazítás céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
   mivel:

               (1)

               A 2011/65/EU irányelv tiltja az ólom, a kadmium és a hat vegyértékű króm használatát a forgalomba hozott elektromos és elektronikus berendezésekben.

               (2)

               A leggyakrabban használt orvostechnikai alkatrészek a röntgencsövek, az MRI-tekercsek, a különböző típusú eszközökből származó nyomtatott áramköri lapok, a detektorok és a detektoralkatrészek (pl. sugárdetektorok). Ezen alkatrészek egyes típusai kis mennyiségben ólmot, kadmiumot és hat vegyértékű krómot tartalmaznak.

               (3)

               Összehasonlítva az alkatrészek fenti esetekben történő felújításának környezeti hatásait azokkal a környezeti hatásokkal, amelyeket a felújított alkatrészek új alkatrészekkel való helyettesítése jelentene, az derül ki, hogy a helyettesítés által okozott összes káros környezeti, egészségügyi és a fogyasztók biztonságát érintő hatás meghaladná a helyettesítéssel járó előnyök összességét.

               (4)

               A 2011/65/EU irányelvet ezért ennek megfelelően módosítani kell,

         ELFOGADTA EZT AZ IRÁNYELVET:
   1. cikk
   A 2011/65/EU irányelv IV. melléklete ezen irányelv mellékletének megfelelően módosul.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb az annak hatálybalépésétől számított hatodik hónap utolsó napjáig megfeleljenek. E rendelkezések szövegét haladéktalanul megküldik a Bizottság számára.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2013. október 18-án.

            a Bizottság részéről

            az elnök

         José Manuel BARROSO

      (1)  HL L 174., 2011.7.1., 88. o.

      MELLÉKLET
      A 2011/65/EU irányelv IV. melléklete az alábbi 31. ponttal egészül ki:

                  „31.

                  A 2014. július 22. előtt forgalomba hozott orvostechnikai eszközökből nyert és a 8. kategóriába tartozó, 2021. július 22. előtt forgalomba hozott eszközökben újrafelhasznált cserealkatrészekben – amennyiben az újrafelhasználásra vállalatok közötti, ellenőrizhető zárt csererendszereken belül kerül sor, valamint az alkatrészek újrafelhasználásáról értesítik a fogyasztót – lévő ólom, kadmium és hat vegyértékű króm. 2021. július 21-én lejár.”


title: A Bizottság 2014/4/EU felhatalmazáson alapuló irányelve ( 2013. október 18. ) a 2011/65/EU európai parlamenti és tanácsi irányelv IV. mellékletének a röntgen-képerősítőkben lévő alumínium és acél alkatrészek légzáró csatlakoztatásához használt ólom mentesítése tekintetében, a műszaki fejlődéshez történő hozzáigazítás céljából történő módosításáról  EGT-vonatkozású szöveg

text:
               9.1.2014

               HU

               Az Európai Unió Hivatalos Lapja

               L 4/51

         A BIZOTTSÁG 2014/4/EU FELHATALMAZÁSON ALAPULÓ IRÁNYELVE
   (2013. október 18.)
   a 2011/65/EU európai parlamenti és tanácsi irányelv IV. mellékletének a röntgen-képerősítőkben lévő alumínium és acél alkatrészek légzáró csatlakoztatásához használt ólom mentesítése tekintetében, a műszaki fejlődéshez történő hozzáigazítás céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
   mivel:

               (1)

               A 2011/65/EU irányelv tiltja az ólom használatát a forgalomba hozatalra kerülő elektromos és elektronikus berendezésekben.

               (2)

               A röntgen-képerősítőkben az alumínium és acél alkatrészek légzáró csatlakoztatásához ólmot használnak.

               (3)

               Az ólom helyettesítése rontaná a képerősítők megbízhatóságát, ezért a helyettesítést jelenleg műszakilag kivitelezhetetlennek kell tekinteni. A páciensek egészsége és biztonsága érdekében az ólom alkalmazása a röntgen-képerősítőkben lévő alumínium és acél alkatrészek légzáró csatlakoztatásához továbbra is szükséges.

               (4)

               A 2011/65/EU irányelvet ezért ennek megfelelően módosítani kell,

         ELFOGADTA EZT A IRÁNYELVET:
   1. cikk
   A 2011/65/EU irányelv IV. melléklete ezen irányelv mellékletének megfelelően módosul.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb az annak hatálybalépésétől számított hatodik hónap utolsó napjáig megfeleljenek. E rendelkezések szövegét haladéktalanul megküldik a Bizottság számára.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2013. október 18-án.

            a Bizottság részéről

            az elnök

         José Manuel BARROSO

      (1)  HL L 174., 2011.7.1., 88. o.

      MELLÉKLET
      A 2011/65/EU irányelv IV. melléklete az alábbi 24. ponttal egészül ki:

                  „24.

                  Röntgen-képerősítőkben lévő alumínium és acél alkatrészek légzáró csatlakoztatásához használt ólom. 2019. december 31-én lejár.”


title: A Bizottság 2014/20/EU végrehajtási irányelve ( 2014. február 6. ) az elit és a minősített vetőburgonya uniós osztályai, valamint az ezekre az osztályokra vonatkozó feltételek és megnevezések meghatározásáról  EGT-vonatkozású szöveg

text:
               7.2.2014

               HU

               Az Európai Unió Hivatalos Lapja

               L 38/32

      A BIZOTTSÁG 2014/20/EU VÉGREHAJTÁSI IRÁNYELVE

   (2014. február 6.)
   az elit és a minősített vetőburgonya uniós osztályai, valamint az ezekre az osztályokra vonatkozó feltételek és megnevezések meghatározásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vetőburgonya forgalmazásáról szóló, 2002. június 13-i 2002/56/EK tanácsi irányelvre (1) és különösen annak 3. cikke (3) bekezdésének első albekezdésére,
   mivel:

               (1)

               A 93/17/EGK bizottsági irányelv (2) megállapította az elit vetőburgonya uniós osztályaira vonatkozó szabályokat.

               (2)

               A vetőburgonya-termelési rendszerek esetében tapasztalható gyors technikai és tudományos fejlődés, valamint a belső piacon a vetőburgonya-kereskedelem volumenének növekedése miatt kívánatossá vált e szabályok kiigazítása. Az ágazat fejlődésére való tekintettel az említett szabályokat a minősített vetőburgonyára is alkalmazni kell.

               (3)

               Ezeknek a szabályoknak az uniós minőségi osztályok egységes elnevezésére is ki kell terjedniük. Továbbá tartalmazniuk kell a különböző uniós osztályokba tartozó vetőburgonya és vetőburgonya-tételek forgalomba hozatalára vonatkozó feltételeket is. E feltételeknek adott esetben ki kell térniük a károsítókra, a más fajtába tartozó, a hibás, illetve fonnyadt egyedekre, továbbá a föld és az idegen anyag jelenlétére.

               (4)

               Az ezen irányelvben az uniós osztályok tekintetében előírt szigorúbb követelmények miatt szükségtelenné vált az arra vonatkozó előírás, hogy a növény termesztésének olyan termőterületen kell történnie, ahol legalább három év eltelt azóta, hogy ott utoljára burgonyát termesztettek, és legalább két hatósági szántóföldi ellenőrzésre sor került.

               (5)

               A 2002/56/EK irányelv elfogadása óta bővültek a generációk száma és a vetőburgonya károsítóinak előfordulási valószínűsége közötti összefüggésre vonatkozó tudományos ismeretek. A látens formában előforduló károsítók jelentette növény-egészségügyi kockázatok csökkentéséhez a generációk számának korlátozására van szükség. Az említett korlátozás elengedhetetlen a szóban forgó kockázatok csökkentéséhez, és nincs olyan kevésbé szigorú intézkedés, amely azt helyettesíthetné. A tapasztalat azt mutatta, hogy az S, SE és E uniós osztályok esetében minden esetben meg kell határozni a generációk maximális számát. A lényegi követelményeknek való megfelelés biztosítása érdekében e követelmények kizárólag hatósági ellenőrzés alapján tekinthetők teljesítettnek.

               (6)

               A 93/17/EGK irányelvet ezért hatályon kívül kell helyezni.

               (7)

               Az ezen irányelvben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságának véleményével,

         ELFOGADTA EZT AZ IRÁNYELVET:
   1. cikk
   Az elit vetőburgonya uniós osztályai
   (1)   A tagállamok biztosítják, hogy az elit vetőburgonya abban az esetben forgalmazható „S uniós osztály” megjelöléssel, ha eleget tesz a következő követelményeknek:

               a)

               hatósági ellenőrzés igazolja, hogy a vetőburgonya megfelel az I. melléklet (1) pontjának a) alpontjában előírt feltételeknek; valamint

               b)

               hatósági ellenőrzés igazolja, hogy a vetőburgonya-tételek megfelelnek az I. melléklet 1. pontjának b) alpontjában előírt feltételeknek.

         (2)   A tagállamok biztosítják, hogy az elit vetőburgonya abban az esetben forgalmazható „SE uniós osztály” megjelöléssel, ha eleget tesz a következő követelményeknek:

               a)

               hatósági ellenőrzés igazolja, hogy a vetőburgonya megfelel az I. melléklet 2. pontjának a) alpontjában előírt feltételeknek; valamint

               b)

               hatósági ellenőrzés igazolja, hogy a vetőburgonya-tételek megfelelnek az I. melléklet 2. pontjának b) alpontjában előírt feltételeknek.

         (3)   A tagállamok biztosítják, hogy az elit vetőburgonya abban az esetben forgalmazható „E uniós osztály” megjelöléssel, ha eleget tesz a következő követelményeknek:

               a)

               hatósági ellenőrzés igazolja, hogy a vetőburgonya megfelel az I. melléklet 3. pontjának a) alpontjában előírt feltételeknek; valamint

               b)

               hatósági ellenőrzés igazolja, hogy a vetőburgonya-tételek megfelelnek az I. melléklet 3. pontjának b) alpontjában előírt feltételeknek.

         2. cikk
   A minősített vetőburgonya uniós osztályai
   (1)   A tagállamok biztosítják, hogy a minősített vetőburgonya abban az esetben forgalmazható „A uniós osztály” megjelöléssel, ha eleget tesz a következő követelményeknek:

               a)

               hatósági ellenőrzés igazolja, hogy a vetőburgonya megfelel a II. melléklet 1. pontjának a) alpontjában előírt feltételeknek; valamint

               b)

               hatósági ellenőrzés igazolja, hogy a vetőburgonya-tételek megfelelnek a II. melléklet 1. pontjának b) alpontjában előírt feltételeknek.

         (2)   A tagállamok biztosítják, hogy a minősített vetőburgonya abban az esetben forgalmazható „B uniós osztály” megjelöléssel, ha eleget tesz a következő követelményeknek:

               a)

               hatósági ellenőrzés igazolja, hogy a vetőburgonya megfelel a II. melléklet 2. pontjának a) alpontjában előírt feltételeknek; valamint

               b)

               hatósági ellenőrzés igazolja, hogy a vetőburgonya-tételek megfelelnek a II. melléklet 2. pontjának b) alpontjában előírt feltételeknek.

         3. cikk
   A Bizottság tájékoztatása
   A tagállamok tájékoztatják a Bizottságot arról, hogy milyen mértékben alkalmazzák a megfelelő uniós osztályokat saját termelésük minősítése során.
   4. cikk
   Átültetés a nemzeti jogba
   (1)   A tagállamok legkésőbb 2015. december 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul közlik a Bizottsággal.
   A tagállamok ezeket a rendelkezéseket 2016. január 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   5. cikk
   Hatályvesztés
   A 93/17/EGK irányelv 2016. január 1-jétől hatályát veszti.
   6. cikk
   Hatálybalépés
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   7. cikk
   Címzettek
   Ennek az irányelvnek a tagállamok a címzettjei.

      Kelt Brüsszelben, 2014. február 6-án.

            a Bizottság részéről

            az elnök

         José Manuel BARROSO

      (1)  HL L 193., 2002.7.20., 60. o.

      (2)  A Bizottság 1993. március 30-i 93/17/EGK irányelve az elit vetőburgonya közösségi osztályai, valamint az ezekre az osztályokra vonatkozó feltételek és megnevezések meghatározásáról (HL L 106., 1993.4.30., 7. o.).

      I. MELLÉKLET

         Az elit vetőburgonya osztályozásának feltételei

                  1.

                  Az „S uniós osztályú” elit vetőburgonyának a következő feltételeknek kell eleget tennie:

                              a)

                              a vetőburgonyára vonatkozó feltételek:

                                          i.

                                          a nem fajtatiszta egyedek aránya és a más fajtába tartozó egyedek aránya összesen nem haladhatja meg az 0,1 %-ot;

                                          ii.

                                          a fejlődésben lévő növények között a feketerothadás által érintett egyedek aránya nem haladhatja meg az 0,1 %-ot;

                                          iii.

                                          a közvetlen utódnemzedékben a vírusfertőzés tüneteit mutató egyedek aránya nem haladhatja meg az 1,0 %-ot;

                                          iv.

                                          a fejlődésben lévő növények között a mozaikos tüneteket mutató egyedek aránya és a levélsodró vírusos (PLRV) fertőzés okozta tüneteket mutató egyedek aránya összesen nem haladhatja meg a 0,2 %-ot;

                                          v.

                                          a vetőburgonya-generációk száma – a szántóföldi szuperelit és az elit vetőburgonya generációit is ideértve – legfeljebb öt lehet;

                                          vi.

                                          amennyiben a hatósági címkén nem szerepel a generáció, az érintett burgonyát az ötödik generációhoz tartozónak kell tekinteni;

                              b)

                              a vetőburgonya-tételekre vonatkozó, szennyeződéssel, hibákkal és betegségekkel kapcsolatos tűréshatárok:

                                          i.

                                          a rothadás – a gyűrűs rothadás és a barnarothadás kivételével – által érintett gumók aránya nem haladhatja meg a 0,5 tömegszázalékot, ezen belül a nedves rothadás által érintett gumók aránya nem haladhatja meg a 0,2 tömegszázalékot;

                                          ii.

                                          a burgonyahimlő által felületük 10 %-ánál nagyobb mértékben érintett gumók aránya nem haladhatja meg az 5,0 tömegszázalékot;

                                          iii.

                                          a közönséges varasodás által felületük egyharmadánál nagyobb mértékben érintett gumók aránya nem haladhatja meg az 5,0 tömegszázalékot;

                                          iv.

                                          a poros varasodás által felületük 10 %-ánál nagyobb mértékben érintett gumók aránya nem haladhatja meg a 3,0 tömegszázalékot;

                                          v.

                                          a túlzott kiszáradás vagy ezüstfoltosság okozta kiszáradás miatt fonnyadt gumók aránya nem haladhatja meg az 1,0 tömegszázalékot;

                                          vi.

                                          a külső hibákkal rendelkező, többek között torzult vagy sérült gumók aránya nem haladhatja meg a 3,0 tömegszázalékot;

                                          vii.

                                          a föld és idegen anyag jelenléte nem haladhatja meg az 1,0 tömegszázalékot;

                                          viii.

                                          az i–vi. alpontokban részletezett tűréshatárokon belül eső, hibás gumók összaránya nem haladhatja meg a 6,0 tömegszázalékot.

                  2.

                  Az „SE uniós osztályú” elit vetőburgonyának a következő feltételeknek kell eleget tennie:

                              a)

                              a vetőburgonyára vonatkozó feltételek:

                                          i.

                                          a nem fajtatiszta egyedek aránya és a más fajtába tartozó egyedek aránya összesen nem haladhatja meg a 0,1 %-ot;

                                          ii.

                                          a fejlődésben lévő növények között a feketerothadás által érintett egyedek aránya nem haladhatja meg a 0,5 %-ot;

                                          iii.

                                          a közvetlen utódnemzedékben a vírusfertőzés tüneteit mutató egyedek aránya nem haladhatja meg a 2,0 %-ot;

                                          iv.

                                          a fejlődésben lévő növények között a mozaikos tüneteket mutató és a levélsodró vírusos (PLRV) fertőzés okozta tüneteket mutató egyedek aránya nem haladhatja meg a 0,5 %-ot;

                                          v.

                                          a vetőburgonya-generációk száma – a szántóföldi szuperelit és az elit vetőburgonya generációit is ideértve – legfeljebb hat lehet;

                                          vi.

                                          amennyiben a hatósági címkén nem szerepel a generáció, az érintett burgonyát a hatodik generációhoz tartozónak kell tekinteni;

                              b)

                              a vetőburgonya-tételekre vonatkozó, szennyeződéssel, hibákkal és betegségekkel kapcsolatos tűréshatárok:

                                          i.

                                          a rothadás – a gyűrűs rothadás és a barnarothadás kivételével – által érintett gumók aránya nem haladhatja meg a 0,5 tömegszázalékot, ezen belül a nedves rothadás által érintett gumók aránya nem haladhatja meg a 0,2 tömegszázalékot;

                                          ii.

                                          a burgonyahimlő által felületük 10 %-ánál nagyobb mértékben érintett gumók aránya nem haladhatja meg az 5,0 tömegszázalékot;

                                          iii.

                                          a közönséges varasodás által felületük egyharmadánál nagyobb mértékben érintett gumók aránya nem haladhatja meg az 5,0 tömegszázalékot;

                                          iv.

                                          a poros varasodás által felületük 10 %-ánál nagyobb mértékben érintett gumók aránya nem haladhatja meg a 3,0 tömegszázalékot;

                                          v.

                                          a túlzott kiszáradás vagy ezüstfoltosság okozta kiszáradás miatt fonnyadt gumók aránya nem haladhatja meg az 1,0 tömegszázalékot;

                                          vi.

                                          a külső hibákkal rendelkező, többek között torzult vagy sérült gumók aránya nem haladhatja meg a 3,0 tömegszázalékot;

                                          vii.

                                          a föld és idegen anyag jelenléte nem haladhatja meg az 1,0 tömegszázalékot;

                                          viii.

                                          az i–vi. alpontokban részletezett tűréshatárokon belül eső, hibás gumók összaránya nem haladhatja meg a 6,0 tömegszázalékot.

                  3.

                  Az „E uniós osztályú” elit vetőburgonyának a következő feltételeknek kell eleget tennie:

                              a)

                              a vetőburgonyára vonatkozó feltételek:

                                          i.

                                          a nem fajtatiszta egyedek aránya és a más fajtába tartozó egyedek aránya összesen nem haladhatja meg az 0,1 %-ot;

                                          ii.

                                          a fejlődésben lévő növények között a feketerothadás által érintett egyedek aránya nem haladhatja meg az 1,0 %-ot;

                                          iii.

                                          a közvetlen utódnemzedékben a vírusfertőzés tüneteit mutató egyedek aránya nem haladhatja meg a 4,0 %-ot;

                                          iv.

                                          a fejlődésben lévő növények között a mozaikos tüneteket mutató és a levélsodró vírusos (PLRV) fertőzés okozta tüneteket mutató egyedek aránya nem haladhatja meg a 0,8 %-ot;

                                          v.

                                          a vetőburgonya-generációk száma – a szántóföldi szuperelit és az elit vetőburgonya generációit is ideértve – legfeljebb hét lehet;

                                          vi.

                                          amennyiben a hatósági címkén nem szerepel a generáció, az érintett burgonyát a hetedik generációhoz tartozónak kell tekinteni;

                              b)

                              a vetőburgonya-tételekre vonatkozó, szennyeződéssel, hibákkal és betegségekkel kapcsolatos tűréshatárok:

                                          i.

                                          a rothadás – a gyűrűs rothadás és a barnarothadás kivételével – által érintett gumók aránya nem haladhatja meg a 0,5 tömegszázalékot, ezen belül a nedves rothadás által érintett gumók aránya nem haladhatja meg a 0,2 tömegszázalékot;

                                          ii.

                                          a burgonyahimlő által felületük 10 %-ánál nagyobb mértékben érintett gumók aránya nem haladhatja meg az 5,0 tömegszázalékot;

                                          iii.

                                          a közönséges varasodás által felületük egyharmadánál nagyobb mértékben érintett gumók aránya nem haladhatja meg az 5,0 tömegszázalékot;

                                          iv.

                                          a poros varasodás által felületük 10 %-ánál nagyobb mértékben érintett gumók aránya nem haladhatja meg a 3,0 tömegszázalékot;

                                          v.

                                          a túlzott kiszáradás vagy ezüstfoltosság okozta kiszáradás miatt fonnyadt gumók aránya nem haladhatja meg az 1,0 tömegszázalékot;

                                          vi.

                                          a külső hibákkal rendelkező, többek között torzult vagy sérült gumók aránya nem haladhatja meg a 3,0 tömegszázalékot;

                                          vii.

                                          a föld és idegen anyag jelenléte nem haladhatja meg az 1,0 tömegszázalékot;

                                          viii.

                                          az i–vi. alpontokban részletezett tűréshatárokon belül eső, hibás gumók összaránya nem haladhatja meg a 6,0 tömegszázalékot.

      II. MELLÉKLET

         A minősített vetőburgonya osztályozásának feltételei

                  1.

                  Az “A uniós osztályú” minősített vetőburgonyának a következő feltételeknek kell eleget tennie:

                              a)

                              a vetőburgonyára vonatkozó feltételek:

                                          i.

                                          a nem fajtatiszta egyedek aránya és a más fajtába tartozó egyedek aránya összesen nem haladhatja meg a 0,2 %-ot;

                                          ii.

                                          a fejlődésben lévő növények között a feketerothadás által érintett egyedek aránya nem haladhatja meg a 2,0 %-ot;

                                          iii.

                                          a közvetlen utódnemzedékben a vírusfertőzés tüneteit mutató egyedek aránya nem haladhatja meg a 8,0 %-ot;

                                          iv.

                                          a fejlődésben lévő növények között a mozaikos tüneteket mutató és a levélsodró vírusos (PLRV) fertőzés okozta tüneteket mutató egyedek aránya nem haladhatja meg a 2,0 %-ot;

                              b)

                              a vetőburgonya-tételekre vonatkozó, szennyeződéssel, hibákkal és betegségekkel kapcsolatos tűréshatárok:

                                          i.

                                          a rothadás – a gyűrűs rothadás és a barnarothadás kivételével – által érintett gumók aránya nem haladhatja meg a 0,5 tömegszázalékot, ezen belül a nedves rothadás által érintett gumók aránya nem haladhatja meg a 0,2 tömegszázalékot;

                                          ii.

                                          a burgonyahimlő által felületük 10 %-ánál nagyobb mértékben érintett gumók aránya nem haladhatja meg az 5,0 tömegszázalékot;

                                          iii.

                                          a közönséges varasodás által felületük egyharmadánál nagyobb mértékben érintett gumók aránya nem haladhatja meg az 5,0 tömegszázalékot;

                                          iv.

                                          a poros varasodás által felületük 10 %-ánál nagyobb mértékben érintett gumók aránya nem haladhatja meg a 3,0 tömegszázalékot;

                                          v.

                                          a túlzott kiszáradás vagy ezüstfoltosság okozta kiszáradás miatt fonnyadt gumók aránya nem haladhatja meg az 1,0 tömegszázalékot;

                                          vi.

                                          a külső hibákkal rendelkező, többek között torzult vagy sérült gumók aránya nem haladhatja meg a 3,0 tömegszázalékot;

                                          vii.

                                          a föld és idegen anyag jelenléte nem haladhatja meg a 2,0 tömegszázalékot;

                                          viii.

                                          az i–vi. alpontokban részletezett tűréshatárokon belül eső, hibás gumók összaránya nem haladhatja meg a 8,0 tömegszázalékot.

                  2.

                  A “B uniós osztályú” minősített vetőburgonyának a következő feltételeknek kell eleget tennie:

                              a)

                              a vetőburgonyára vonatkozó feltételek:

                                          i.

                                          a nem fajtatiszta egyedek aránya és a más fajtába tartozó egyedek aránya összesen nem haladhatja meg a 0,5 %-ot;

                                          ii.

                                          a fejlődésben lévő növények között a feketerothadás által érintett egyedek aránya nem haladhatja meg a 4,0 %-ot;

                                          iii.

                                          a közvetlen utódnemzedékben a vírusfertőzés tüneteit mutató egyedek aránya nem haladhatja meg a 10,0 %-ot;

                                          iv.

                                          a fejlődésben lévő növények között a mozaikos tüneteket mutató és a levélsodró vírusos (PLRV) fertőzés okozta tüneteket mutató egyedek aránya nem haladhatja meg a 6,0 %-ot;

                              b)

                              a vetőburgonya-tételekre vonatkozó, szennyeződéssel, hibákkal és betegségekkel kapcsolatos tűréshatárok:

                                          i.

                                          a rothadás – a gyűrűs rothadás és a barnarothadás kivételével – által érintett gumók aránya nem haladhatja meg a 0,5 tömegszázalékot, ezen belül a nedves rothadás által érintett gumók aránya nem haladhatja meg a 0,2 tömegszázalékot;

                                          ii.

                                          a burgonyahimlő által felületük 10 %-ánál nagyobb mértékben érintett gumók aránya nem haladhatja meg az 5,0 tömegszázalékot;

                                          iii.

                                          a közönséges varasodás által felületük egyharmadánál nagyobb mértékben érintett gumók aránya nem haladhatja meg az 5,0 tömegszázalékot;

                                          iv.

                                          a poros varasodás által felületük 10 %-ánál nagyobb mértékben érintett gumók aránya nem haladhatja meg a 3,0 tömegszázalékot;

                                          v.

                                          a túlzott kiszáradás vagy ezüstfoltosság okozta kiszáradás miatt fonnyadt gumók aránya nem haladhatja meg az 1,0 tömegszázalékot;

                                          vi.

                                          a külső hibákkal rendelkező, többek között torzult vagy sérült gumók aránya nem haladhatja meg a 3,0 tömegszázalékot;

                                          vii.

                                          a föld és idegen anyag jelenléte nem haladhatja meg a 2,0 tömegszázalékot;

                                          viii.

                                          az i–vi. alpontokban részletezett tűréshatárokon belül eső, hibás gumók összaránya nem haladhatja meg a 8,0 tömegszázalékot.


title: A Bizottság 2014/22/EU végrehajtási irányelve ( 2014. február 13. ) a 2006/88/EK tanácsi irányelv IV. mellékletének a lazacok fertőző vérszegénysége tekintetében történő módosításáról  EGT-vonatkozású szöveg

text:
               14.2.2014

               HU

               Az Európai Unió Hivatalos Lapja

               L 44/45

      A BIZOTTSÁG 2014/22/EU VÉGREHAJTÁSI IRÁNYELVE

   (2014. február 13.)
   a 2006/88/EK tanácsi irányelv IV. mellékletének a lazacok fertőző vérszegénysége tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) és különösen annak 61. cikke (2) bekezdésére,
   mivel:

               (1)

               A 2006/88/EK irányelv többek között állat-egészségügyi szabályokat állapít meg a tenyésztett víziállatok és az azokból származó termékek vonatkozásában, így különös rendelkezéseket vezet be az egzotikus és nem egzotikus állatbetegségek, valamint az ezekre fogékony fajok kapcsán, melyeket az irányelv IV. mellékletének II. része sorol fel.

               (2)

               A 2006/88/EK irányelv IV. melléklete I. részének B. szakasza meghatározza, hogy milyen feltételeknek kell teljesülniük ahhoz, hogy egy betegséget az említett melléklet II. része szerint a nem egzotikus betegségek közé lehessen sorolni. A lazacok fertőző vérszegénysége (ISA) jelenleg szerepel az említett jegyzéken.

               (3)

               A Nemzetközi Állatjárványügyi Hivatal (OIE) 2013 májusában módosította a Víziállat-egészségügyi Kódex 10.5. fejezetét a lazacok fertőző vérszegénysége tekintetében. A felülvizsgált Víziállat-egészségügyi Kódex (16. kiadás, 2013) a lazacok fertőző vérszegénységét az Orthomyxoviridae családba tartozó Isavirus (ISAV) nemzetség HPR-deletált genotípusával vagy HPR0 (nem deletált hiperpolimorf régió) genotípusával való fertőzésként határozza meg. A Víziállat-egészségügyi Kódex 1.3.1. és 10.5.1. szakasza szerint most már mindkét genotípus bejelentési kötelezettség alá tartozik. A felülvizsgálat előtt az ISAV két genotípusa között nem tettek különbséget.

               (4)

               A 2006/88/EK irányelv IV. melléklete I. részének B. szakaszában meghatározott feltételeknek csak az ISAV vírusnemzetség HPR-deletált genotípusával való fertőzés felel meg. Következésképpen a 2006/88/EK irányelv IV. melléklete II. részében szereplő jegyzékbe csak az ISAV vírusnemzetség HPR-deletált genotípusával való fertőzéseket kell felvenni. A 2006/88/EK irányelv alkalmazásában a lazacok fertőző vérszegénységét (ISA) az ISAV vírusnemzetség HPR-deletált genotípusával való fertőzésként kell meghatározni.

               (5)

               A 2006/88/EK irányelv IV. mellékletének II. részét ezért a fentieknek megfelelően módosítani kell.

               (6)

               Az ezen irányelvben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 2006/88/EK irányelv IV. melléklete ezen irányelv melléklete szerint módosul.
   2. cikk
   (1)   A tagállamok legkésőbb 2014. november 15-ig elfogadják és kihirdetik azokat a törvényi, rendeleti és közigazgatási rendelkezéseket, amelyek ahhoz szükségesek, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
   Ezeket a rendelkezéseket legkésőbb 2014. november 16-tól alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2014. február 13-án.

            a Bizottság részéről

            az elnök

         José Manuel BARROSO

      (1)  HL L 328., 2006.11.24., 14. o.

      MELLÉKLET
      A 2006/88/EK irányelv IV. mellékletében a II. rész helyébe a következő szöveg lép:

         „II.   RÉSZ

            Jegyzékbe foglalt betegségek

                     Egzotikus betegségek

                     Betegség

                     Fogékony fajok

                     Halak

                     Járványos vérképzőszervi elhalás (EHN)

                     Szivárványos pisztráng (Oncorhynchus mykiss) és sügér (Perca fluviatilis)

                     Puhatestűek

                        Bonamia exitiosa-fertőzés

                     Ausztrál iszapi osztriga (Ostrea angasi) és chilei lapos osztriga (O. chilensis)

                        Perkinsus marinus-fertőzés

                     Csendes-óceáni osztriga (Crassostrea gigas) és amerikai osztriga (C. virginica)

                        Microcytos mackini-fertőzés

                     Csendes-óceáni osztriga (Crassostrea gigas), amerikai osztriga (C. virginica), Ostrea conchaphila és európai lapos osztriga (O. edulis)

                     Rákok

                     Taura-szindróma

                        Penaeus setiferus, Penaeus stylirostris és fehér garnéla (P. vannamei)

                     Yellowhead betegség

                     Északi ostorgarnéla (Penaeus aztecus), Penaeus duorarum, Penaeus japonicus, óriás tigrisgarnéla (P. monodon), Penaeus setiferus, Penaeus stylirostris és fehér garnéla (P. vannamei)

                     Nem egzotikus betegségek

                     Halak

                     Pisztrángok vírusos vérfertőzése (VHS)

                     Hering (Clupea spp.), marénák (Coregonus sp.), csuka (Esox lucius), foltos tőkehal (Gadusa aeglefinus), csendes-óceáni tőkehal (G. macrocephalus), atlanti-óceáni tőkehal (G. morhua), csendes-óceáni lazac (Oncorhynchus spp.), szivárványos pisztráng (O. mykiss), Onos mustelus, sebes pisztráng (Salmo trutta), rombuszhal (Scophthalmus maximus), spratt (Sprattus sprattus), pénzes pér (Thymallus thymallus) és Paralichthys olivaceus

                     Pisztrángfélék fertőző vérképzőszervi elhalása (IHN)

                     Ketalazac (Oncorhynchus keta), kisutch-lazac (O. kisutch), Oncorhynchus masou, szivárványos pisztráng (O. mykiss), Oncorhynchus nerka, Oncorhynchus rhodurus, királylazac (O. tshawytscha) és atlanti-óceáni lazac (Salmo salar)

                     Koi herpeszvírus (KHV) betegség

                     Közönséges ponty és koi ponty (Cyprinus carpio)

                     Lazacok fertőző vérszegénysége: az ISAV vírusnemzetség HPR-deletált genotípusával való fertőzés

                     Szivárványos pisztráng (Oncorhynchus mykiss), atlanti-óceáni lazac (Salmo salar) és sebes pisztráng (S. trutta)

                     Puhatestűek

                        Marteilia refringens-fertőzés

                     Ausztrál iszapi osztriga (Ostrea angasi), chilei lapos osztriga (O. chilensis), európai lapos osztriga (O. edulis), argentínai osztriga (O. puelchana), kék éti kagyló (Mytilus edulis) és mediterrán kagyló (M. galloprovincialis)

                        Bonamia ostrea-fertőzés

                     Ausztrál iszapi osztriga (Ostrea angasi), chilei lapos osztriga (O. chilensis), Ostrea conchaphila, Ostrea denselammellosa, európai lapos osztriga (O. edulis) és argentínai osztriga (O. puelchana)

                     Rákok

                     Darakór

                     Valamennyi tízlábú rákfaj (Decapoda rend)”


title: A Bizottság 2014/21/EU végrehajtási irányelve ( 2014. február 6. ) a szuperelit vetőburgonyára vonatkozó minimális feltételek és uniós osztályok meghatározásáról  EGT-vonatkozású szöveg

text:
               7.2.2014

               HU

               Az Európai Unió Hivatalos Lapja

               L 38/39

      A BIZOTTSÁG 2014/21/EU VÉGREHAJTÁSI IRÁNYELVE

   (2014. február 6.)
   a szuperelit vetőburgonyára vonatkozó minimális feltételek és uniós osztályok meghatározásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vetőburgonya forgalmazásáról szóló, 2002. június 13-i 2002/56/EK tanácsi irányelvre (1) és különösen annak 18. cikke c) pontjára,
   mivel:

               (1)

               A vetőburgonya a szaporodási ciklusokkal fokozatosan egyre több betegséget halmoz fel. A megfelelően működő vetőburgonya-termelési rendszerekhez egészséges szaporító anyagra van szükség, amelynek szaporítása során minimális a rendellenességek előfordulási aránya.

               (2)

               A szuperelit vetőburgonya termesztésére vonatkozó eltérő tagállami szabályok mindeddig hátráltatták a termék egész Unióban történő forgalmazását, és ezzel akadályozták a belső piac működését. Ezért helyénvaló meghatározni azokat a minimális feltételeket, amelyek mellett a szuperelit vetőburgonya az egész Unió területén forgalmazható. Annak érdekében, hogy megteremtsék az egészséges és kiváló minőségű szuperelit vetőburgonya termesztésének és forgalmazásának feltételeit, e minimumfeltételeknek ki kell terjedniük a szuperelit vetőburgonya betegségeire, tüneteire, hibáira és termesztési előírásaira, valamint a vetőburgonya-tételekre.

               (3)

               E feltételeknek támaszkodniuk kell az ENSZ Európai Gazdasági Bizottságának (UNECE) a vetőburgonya forgalmazására és kereskedelmi minőség-ellenőrzésére vonatkozó szabványára, valamint a Nemzetközi Növényvédelmi Egyezmény (IPPC) és az Európai és Földközi-tenger melléki Növényvédelmi Szervezet (EPPO) vonatkozó szabványaira, figyelembe véve a legújabb technikai és tudományos eredményeket. Az említett szabványok a nemzetközi kereskedelem elősegítését, a kiváló minőségű termények támogatását, a nyereségesség javítását és a fogyasztói érdekek védelmét hivatottak biztosítani.

               (4)

               Figyelemmel a szuperelit vetőburgonya-termelők termesztési gyakorlataira és a felhasználók keresleti elvárásaira, helyénvaló a szuperelit vetőburgonyára vonatkozó minimális feltételekbe az uniós minőségi osztályok szerinti forgalmazás lehetőségét is belefoglalni. A szuperelit vetőburgonyára két uniós osztály alkalmazható („PBTC uniós osztály” és „PB uniós osztály”), a PBTC osztályú szuperelit vetőburgonya, illetve a PB osztályú szuperelit vetőburgonya meglévő termesztési gyakorlataival összhangban. Ennek megfelelően az osztálytól függően eltérő feltételeket kell alkalmazni a betegségek és tüneteik, a hibák, a termesztési előírások és a generációk tekintetében.

               (5)

               Ezen szabályoknak a hatékonyság érdekében a hatósági minőség-ellenőrzésre és a hatósági szántóföldi ellenőrzésre vonatkozó rendelkezéseket is tartalmazniuk kell.

               (6)

               Az ezen irányelvben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságának véleményével,

         ELFOGADTA EZT AZ IRÁNYELVET:
   1. cikk
   Fogalommeghatározások
   Ezen irányelv alkalmazásában:
   1.   „anyanövény”: olyan beazonosított növény, amelyből növényi szaporítóanyagot vettek;
   2.   „mikroszaporítás”: a növényi szaporítóanyag gyors szaporítása nagyszámú egyed előállítása céljából, a növényről vett osztódó növényhajtás vagy merisztéma in vitro tenyészetének felnevelése révén.
   2. cikk
   A szuperelit vetőburgonya minimális minőségi feltételei
   (1)   A tagállamok biztosítják, hogy a szuperelit vetőburgonya minden esetben megfelel a következő minimumkövetelményeknek:

               a)

               olyan anyanövénytől származik, amely mentes a következő károsító szervezetektől: Pectobacterium fajok, Dickeya fajok, burgonya levélsodró vírus, Potato A vírus, Potato M vírus, Potato S vírus, Potato X vírus és Potato Y vírus;

               b)

               mentes a feketerothadás tüneteitől;

               c)

               a nem fajtatiszta egyedek aránya és a más fajtába tartozó egyedek aránya összesen nem haladhatja meg a 0,01 %-ot;

               d)

               a közvetlen utódnemzedékben a vírusfertőzés tüneteit mutató egyedek aránya nem haladhatja meg a 0,5 %-ot;

               e)

               a fejlődésben lévő növények között a mozaikos tüneteket mutató és a levélsodró vírusos (PLRV) fertőzés okozta tüneteket mutató egyedek aránya nem haladhatja meg a 0,1 %-ot.

               f)

               a vetőburgonya-generációk száma nem haladja meg a négyet.

         (2)   A tagállamok biztosítják, hogy a szuperelit vetőburgonya a mellékletben előírt feltételek teljesülése esetén forgalmazható „PBTC uniós osztály” és „PB uniós osztály” minősítéssel.
   (3)   Az (1) bekezdés b), c) és e) pontjában foglalt követelmények teljesülését hatósági szántóföldi ellenőrzés keretében kell megállapítani. Kétség esetén a szántóföldi ellenőrzéseket a leveleken végzett hatósági ellenőrzések helyettesíthetik.
   Mikroszaporítás alkalmazása esetén az (1) bekezdés a) pontjának való megfelelést az anyanövényen végzett hatósági ellenőrzés vagy hatósági felügyelettel végzett ellenőrzés igazolhatja.
   Klonális szelekció alkalmazása esetén az (1) bekezdés a) pontjának való megfelelést a szaporító készleten elvégzett hatósági ellenőrzés vagy hatósági felügyelettel végzett ellenőrzés igazolhatja.
   3. cikk
   A szuperelit vetőburgonya-készletek minimális minőségi feltételei
   A tagállamok biztosítják, hogy a szuperelit vetőburgonya-készletek minden esetben megfelelnek a következő minimumkövetelményeknek:

               a)

               a föld és idegen anyag jelenléte nem haladja meg az 1,0 tömegszázalékot;

               b)

               a rothadás – a gyűrűs rothadás és barnarothadás kivételével – által érintett gumók aránya nem haladhatja meg a 0,2 tömegszázalékot;

               c)

               a külső hibákkal rendelkező, köztük torzult vagy sérült gumók aránya nem haladhatja meg a 3,0 tömegszázalékot;

               d)

               a közönséges varasodás által felületük egyharmadánál nagyobb mértékben érintett gumók aránya nem haladhatja meg az 5,0 tömegszázalékot;

               e)

               a burgonyahimlő által felületük 10,0 %-ánál nagyobb mértékben érintett gumók aránya nem haladhatja meg az 1,0 tömegszázalékot;

               f)

               a poros varasodás által felületük 10,0 %-ánál nagyobb mértékben érintett gumók aránya nem haladhatja meg az 1,0 tömegszázalékot;

               g)

               a túlzott kiszáradás vagy ezüstfoltosság okozta kiszáradás miatt fonnyadt gumók aránya nem haladhatja meg a 0,5 tömegszázalékot;

               h)

               a b)–g) pontokban felsorolt hibákkal érintett gumók összaránya nem haladhatja meg a 6,0 tömegszázalékot.

         4. cikk
   Átültetés a nemzeti jogba
   (1)   A tagállamok legkésőbb 2015. december 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul közlik a Bizottsággal.
   A tagállamok ezeket a rendelkezéseket 2016. január 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   5. cikk
   Hatálybalépés
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   6. cikk
   Címzettek
   Ennek az irányelvnek a tagállamok a címzettjei.

      Kelt Brüsszelben, 2014. február 6-án.

            a Bizottság részéről

            az elnök

         José Manuel BARROSO

      (1)  HL L 193., 2002.7.20., 60. o.

      MELLÉKLET

         A szuperelit vetőburgonya PBTC és PB uniós osztály minősítéssel történő forgalomba hozatalának feltételei

                  1.

                  A PBTC uniós osztályú szuperelit vetőburgonyának a következő feltételeknek kell eleget tennie:

                              a)

                              a vetőburgonyára vonatkozó feltételek:

                                          i.

                                          a vetőburgonya nem tartalmazhat nem fajtatiszta egyedeket vagy más fajtába tartozó egyedeket;

                                          ii.

                                          a vetőburgonya nem tartalmazhat feketerothadás által érintett egyedeket;

                                          iii.

                                          a közvetlen utódnemzedékben nem fordulhat elő vírusfertőzés;

                                          iv.

                                          a vetőburgonya nem tartalmazhat mozaikos tüneteket mutató és a levélsodró vírusos (PLRV) fertőzés okozta tüneteket mutató egyedeket;

                                          v.

                                          a növények előállítása – a gumókat is ideértve – mikroszaporításos módszerrel történik;

                                          vi.

                                          a növények szaporítása – a gumókat is ideértve – külső behatásoktól védett létesítményben történik, károsítóktól mentes termesztőközegben;

                                          vii.

                                          a gumók az első generáció után nem szaporíthatók;

                              b)

                              a vetőburgonya-tételekben nem fordulhatnak elő:

                                          i.

                                          rothadás által érintett gumók;

                                          ii.

                                          burgonyahimlő által érintett gumók;

                                          iii.

                                          közönséges varasodás által érintett gumók;

                                          iv.

                                          poros varasodás által érintett gumók;

                                          v.

                                          a túlzott kiszáradás miatt fonnyadt gumók;

                                          vi.

                                          külső hibákkal rendelkező, többek között torzult vagy sérült gumók.

                  2.

                  A PB uniós osztályú szuperelit vetőburgonyának a következő feltételeknek kell eleget tennie:

                              a)

                              a vetőburgonyára vonatkozó feltételek:

                                          i.

                                          a nem fajtatiszta egyedek aránya és a más fajtába tartozó egyedek aránya összesen nem haladhatja meg a 0,01 %-ot;

                                          ii.

                                          a növények mentesek a feketerothadás tüneteitől;

                                          iii.

                                          a fejlődésben lévő növények között a mozaikos tüneteket mutató és a levélsodró vírusos (PLRV) fertőzés okozta tüneteket mutató egyedek aránya nem haladhatja meg a 0,1 %-ot.

                                          iv.

                                          a közvetlen utódnemzedékben a bármilyen vírusfertőzés tüneteit mutató egyedek aránya nem haladhatja meg a 0,5 %-ot;

                              b)

                              a vetőburgonya-tételekre vonatkozó, szennyeződéssel, hibákkal és betegségekkel kapcsolatos tűréshatárok:

                                          i.

                                          a rothadás – a gyűrűs rothadás és barnarothadás kivételével – által érintett gumók aránya nem haladhatja meg a 0,2 tömegszázalékot;

                                          ii.

                                          a burgonyahimlő által felületük 10,0 %-ánál nagyobb mértékben érintett gumók aránya nem haladhatja meg az 1,0 tömegszázalékot;

                                          iii.

                                          a közönséges varasodás által felületük egyharmadánál nagyobb mértékben érintett gumók aránya nem haladhatja meg az 5,0 tömegszázalékot;

                                          iv.

                                          a poros varasodás által felületük 10,0 %-ánál nagyobb mértékben érintett gumók aránya nem haladhatja meg az 1,0 tömegszázalékot;

                                          v.

                                          a túlzott kiszáradás vagy ezüstfoltosság okozta kiszáradás miatt fonnyadt gumók aránya nem haladhatja meg a 0,5 tömegszázalékot;

                                          vi.

                                          a külső hibákkal rendelkező, köztük torzult vagy sérült gumók aránya nem haladhatja meg a 3,0 tömegszázalékot;

                                          vii.

                                          a föld és idegen anyag jelenléte nem haladja meg az 1,0 tömegszázalékot;

                                          viii.

                                          az i–vi. alpontokban részletezett tűréshatárokon belül eső, hibás gumók összaránya nem haladhatja meg a 6,0 tömegszázalékot.


title: A Bizottság 2011/41/EU végrehajtási irányelve ( 2011. április 11. ) a 91/414/EGK tanácsi irányelvnek a ditianon hatóanyag felvétele céljából történő módosításáról és a 2008/934/EK bizottsági határozat módosításáról  EGT-vonatkozású szöveg

text:
               12.4.2011

               HU

               Az Európai Unió Hivatalos Lapja

               L 97/38

         A BIZOTTSÁG 2011/41/EU VÉGREHAJTÁSI IRÁNYELVE
   (2011. április 11.)
   a 91/414/EGK tanácsi irányelvnek a ditianon hatóanyag felvétele céljából történő módosításáról és a 2008/934/EK bizottsági határozat módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:

               (1)

               A 451/2000/EK (2) és az 1490/2002/EK (3) bizottsági rendelet megállapítja a 91/414/EGK irányelv 8. cikkének (2) bekezdésében említett munkaprogram harmadik szakaszának végrehajtására vonatkozó részletes szabályokat, és létrehozza azon hatóanyagok jegyzékét, amelyeket a 91/414/EGK irányelv I. mellékletébe történő lehetséges felvétel céljából értékelni kell. E jegyzéken szerepel a ditianon.

               (2)

               Az 1490/2002/EK rendelet 11e. cikkének megfelelően a bejelentő az értékelési jelentéstervezet kézhezvételétől számított két hónapon belül visszavonta a hatóanyagnak a 91/414/EGK irányelv I. mellékletébe való felvételéhez biztosított támogatását. Következésképpen a ditianon felvételének megtagadásáról elfogadásra került az egyes hatóanyagoknak a 91/414/EGK tanácsi irányelv I. mellékletébe történő felvétele megtagadásáról és az e hatóanyagokat tartalmazó növényvédő szerek engedélyének visszavonásáról szóló, 2008. december 5-i 2008/934/EK bizottsági határozat (4).

               (3)

               A 91/414/EGK irányelv 6. cikkének (2) bekezdése alapján az eredeti bejelentő (a továbbiakban: kérelmező) a 91/414/EGK tanácsi irányelv alkalmazására vonatkozó részletes szabályoknak az irányelv 8. cikke (2) bekezdésében említett munkaprogramban szereplő, de az irányelv I. mellékletébe fel nem vett hatóanyagok szokásos és gyorsított eljárással való értékelése tekintetében történő megállapításáról szóló, 2008. január 17-i 33/2008/EK bizottsági rendelet (5) 14–19. cikkében előírt gyorsított eljárás alkalmazása iránti új kérelmet nyújtott be.

               (4)

               A kérelmet az 1490/2002/EK rendelet által kijelölt referens tagállamhoz, Görögországhoz nyújtották be. A gyorsított eljárásra vonatkozó határidőt betartották. A hatóanyag specifikációja és a támogatott felhasználások azonosak a 2008/934/EK határozatban szereplőkkel. A kérelem megfelel továbbá a 33/2008/EK rendelet 15. cikkében foglalt többi lényegi és eljárási követelménynek is.

               (5)

               Görögország értékelte a kérelmező által benyújtott kiegészítő adatokat, és kiegészítő jelentést készített. A jelentést 2010. január 27-én megküldte az Európai Élelmiszerbiztonsági Hatóságnak (a továbbiakban: Hatóság) és a Bizottságnak. A Hatóság a kiegészítő jelentést véleményezésre megküldte a többi tagállamnak és a kérelmezőnek, és a beérkezett észrevételeket továbbította a Bizottságnak. A 33/2008/EK rendelet 20. cikke (1) bekezdésének megfelelően és a Bizottság kérésére a Hatóság 2010. november 15-én benyújtotta a ditianonra vonatkozó következtetését (6) a Bizottságnak. Az értékelési jelentéstervezetet, a kiegészítő jelentést, valamint a Hatóság következtetését a Bizottság a tagállamokkal az Élelmiszerlánc- és Állategészségügyi Állandó Bizottság keretében újból áttekintette, és 2011. március 11-én a ditianonra vonatkozó bizottsági felülvizsgálati jelentés formájában véglegesítette.

               (6)

               A különböző vizsgálatok szerint a ditianont tartalmazó növényvédő szerek várhatóan általában – és különösen a vizsgált és a Bizottság vizsgálati jelentésében részletesen ismertetett felhasználási célokat illetően – megfelelnek a 91/414/EGK irányelv 5. cikke (1) bekezdésének a) és b) pontjában meghatározott követelményeknek. Ezért a ditianont helyénvaló felvenni az I. mellékletbe annak biztosítása érdekében, hogy valamennyi tagállam az említett irányelv rendelkezéseinek megfelelően engedélyezhesse az e hatóanyagot tartalmazó növényvédő szereket.

               (7)

               E következtetés sérelme nélkül helyénvaló további információkat beszerezni egyes konkrét kérdésekről. A 91/414/EGK irányelv 6. cikkének (1) bekezdése szerint valamely anyagnak az I. mellékletbe való felvétele feltételekhez köthető. Ezért indokolt a kérelmezőtől olyan további megerősítő információk benyújtását kérni, amelyek igazolják a tárolási stabilitást és a feldolgozott termékekben előforduló maradékanyagok természetét, a vizek és a talajvíz ftálsav-expozíciójának értékelését és a ftálsav, a ftálaldehid és az 1,2-benzol-dimetanol vízi szervezeteket érintő kockázatának értékelését.

               (8)

               Egy hatóanyag I. mellékletbe történő felvétele előtt ésszerű határidőt kell biztosítani arra, hogy a tagállamok és az érdekelt felek felkészülhessenek a hatóanyag felvételéből fakadó új követelmények teljesítésére.

               (9)

               A 91/414/EGK irányelvben meghatározott – és valamely hatóanyag I. mellékletbe történő felvételéből következő – kötelezettségek sérelme nélkül a felvételt követően hat hónapos időszakot kell biztosítani a tagállamok számára arra, hogy felülvizsgálják a ditianont tartalmazó növényvédő szerekre már kiadott engedélyeket, és ezáltal biztosíthassák a 91/414/EGK irányelvben, különösen az annak 13. cikkében előírt követelmények, valamint az I. mellékletben meghatározott vonatkozó feltételek teljesülését. A tagállamoknak a 91/414/EGK irányelv rendelkezéseinek megfelelően szükség szerint módosítaniuk kell, újakkal kell helyettesíteniük vagy vissza kell vonniuk a már meglévő engedélyeket. A fenti határidőtől eltérve hosszabb időszakot kell biztosítani az egyes növényvédő szerek valamennyi tervezett felhasználására vonatkozó, a III. melléklet szerinti teljes dosszié benyújtására és a 91/414/EGK irányelvben meghatározott egységes alapelvek szerinti értékelésére.

               (10)

               A növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendelet (7) keretében értékelt hatóanyagoknak a 91/414/EGK irányelv I. mellékletébe történő korábbi felvétele során nyert tapasztalatok azt mutatták, hogy nehézségek merülhetnek fel annak értelmezésében, hogy a már kiadott engedélyek jogosultjainak milyen kötelezettségei vannak az adatokhoz való hozzáférést illetően. A további nehézségek elkerülése érdekében ezért szükségesnek tűnik pontosítani a tagállamok kötelezettségeit, különösen azon kötelezettségüket, hogy meggyőződjenek arról, hogy az engedély jogosultja bizonyítottan hozzáfér az említett irányelv II. mellékletében foglalt követelményeknek megfelelő dossziéhoz. Ez a pontosítás ugyanakkor nem ró új kötelezettséget a tagállamokra vagy az engedélyek jogosultjaira az I. mellékletet módosító, korábban elfogadott irányelvekhez képest.

               (11)

               A 91/414/EGK irányelvet ezért ennek megfelelően módosítani kell.

               (12)

               A 2008/934/EK határozat a ditianon felvételének megtagadását és az e hatóanyagot tartalmazó növényvédő szerek engedélyeinek 2011. december 31-ig történő visszavonását írja elő. Az említett határozat mellékletének ditianonra vonatkozó sorát ezért el kell hagyni.

               (13)

               A 2008/941/EK határozatot ezért ennek megfelelően módosítani kell.

               (14)

               Az ezen irányelvben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete ezen irányelv mellékletének megfelelően módosul.
   2. cikk
   A 2008/934/EK határozat mellékletének ditianonra vonatkozó sorát el kell hagyni.
   3. cikk
   A tagállamok legkésőbb 2011. november 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek az ezen irányelvnek való megfeleléshez szükségesek. E rendelkezések szövegét, valamint az e rendelkezések és az irányelv közötti megfelelést bemutató táblázatot haladéktalanul megküldik a Bizottság számára.
   Ezeket a rendelkezéseket 2011. december 1-jétől kell alkalmazni.
   A tagállamok által elfogadott rendelkezéseknek hivatkozniuk kell erre az irányelvre, vagy kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   4. cikk
   (1)   A tagállamok a 91/414/EGK irányelvnek megfelelően a ditianon hatóanyagot tartalmazó növényvédő szerekre kiadott, érvényben lévő engedélyeket szükség esetén 2011. november 30-ig módosítják vagy visszavonják.
   Az említett időpontig a tagállamok kiváltképpen ellenőrzik, hogy az említett irányelv I. mellékletének ditianonra vonatkozó feltételei – az érintett hatóanyagra vonatkozó bejegyzés B. részében találhatóak kivételével – teljesülnek-e, valamint hogy az engedély jogosultja az említett irányelv 13. cikkében meghatározott feltételek szerint rendelkezik-e az említett irányelv II. mellékletében szereplő követelményeknek megfelelő dossziéval, vagy ilyen dossziéhoz való hozzáféréssel.
   (2)   Az (1) bekezdéstől eltérően valamennyi olyan engedélyezett növényvédő szer esetében, amely egyedüli hatóanyagként, illetve a 91/414/EGK irányelv I. mellékletébe legkésőbb 2011. május 31-ig felvett hatóanyagok egyikeként ditianont tartalmaz, a 91/414/EGK irányelv VI. mellékletében előírt egységes elvekkel összhangban a tagállamok újból elvégzik a növényvédő szer értékelését az említett irányelv III. mellékletében foglalt követelményeknek megfelelő dosszié alapján, figyelembe véve az említett irányelv I. melléklete ditianonra vonatkozó bejegyzésének B. részét. Ezen értékelés alapján meghatározzák, hogy a termék megfelel-e a 91/414/EGK irányelv 4. cikke (1) bekezdésének b), c), d) és e) pontjában megállapított feltételeknek.
   Ennek meghatározását követően a tagállamok:

               a)

               a ditianont egyedüli hatóanyagként tartalmazó szer esetében szükség esetén az engedélyt legkésőbb 2015. május 31-ig módosítják vagy visszavonják; vagy

               b)

               a ditianont több hatóanyag egyikeként tartalmazó szer esetében szükség esetén 2015. május 31-ig, vagy ha az adott anyagnak vagy anyagoknak a 91/414/EGK irányelv I. mellékletébe történő felvételéről határozó vonatkozó irányelvben vagy irányelvekben az ilyen módosításra, illetve visszavonásra későbbi határidő van megszabva, akkor az abban, illetve azokban foglalt időpontig módosítják vagy visszavonják az engedélyt.

         5. cikk
   Ez az irányelv 2011. június 1-jén lép hatályba.
   6. cikk
   Ennek az irányelvnek a tagállamok a címzettjei.

      Kelt Brüsszelben, 2011. április 11-én.

            a Bizottság részéről

            az elnök

         José Manuel BARROSO

      (1)  HL L 230., 1991.8.19., 1. o.

      (2)  HL L 55., 2000.2.29., 25. o.

      (3)  HL L 224., 2002.8.21., 23. o.

      (4)  HL L 333., 2008.12.11., 11. o.

      (5)  HL L 15., 2008.1.18., 5. o.

      (6)  Európai Élelmiszerbiztonsági Hatóság; Conclusion on the peer review of the pesticide risk assessment of the active substance dithianon (A ditianon hatóanyagú növényvédő szereknél felmerülő kockázatok felméréséről készült szakértői értékelésből levont következtetés). EFSA Journal 2010; 8(11):1904. [121 oldal]. doi:10.2903/j.efsa.2010.1904. Elérhető a következő internetcímen: www.efsa.europa.eu

      (7)  HL L 366., 1992.12.15., 10. o.

      MELLÉKLET
      A 91/414/EGK irányelv I. mellékletében található táblázat vége a következő bejegyzéssel egészül ki:

                     Sorszám

                     Közhasználatú név, azonosító szám

                     IUPAC-név

                     Tisztaság (1)

                     Hatálybalépés

                     Felvétel lejárata

                     Különös rendelkezések

                     „344

                     Ditianon
                     CAS-szám: 3347-22-6
                     CIPAC-szám: 153

                     5,10-dihidro-5,10-dioxo-nafto[2,3-b]-1,4-ditiin-2,3-dikarbonitril

                     ≥ 930 g/kg

                     2011. június 1.

                     2021. május 31.

                     A.   RÉSZ
                     Kizárólag gombaölő szerként történő használata engedélyezhető.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni a ditianonról szóló, az Élelmiszerlánc- és Állategészségügyi Állandó Bizottság által 2011. március 11-én véglegesített felülvizsgálati jelentésnek és különösen annak I. és II. függelékének a következtetéseit.
                     Az átfogó értékelésben a tagállamok:

                                 a)

                                 különös figyelmet fordítanak a vízi szervezetek védelmére; a felhasználási feltételek között adott esetben kockázatcsökkentő intézkedéseknek is szerepelniük kell;

                                 b)

                                 különös figyelmet fordítanak a szert kezelő személyek védelmére; a felhasználási feltételek között adott esetben megfelelő egyéni védőfelszerelés használatának is szerepelnie kell;

                                 c)

                                 különös figyelmet fordítanak madarakra gyakorolt hosszú távú kockázatokra; a felhasználási feltételek között adott esetben kockázatcsökkentő intézkedéseknek is szerepelniük kell.

                           Az érintett tagállamok megerősítő információk benyújtását kérik a következők tekintetében:

                                 a)

                                 a tárolási stabilitás és a feldolgozott termékekben előforduló maradékanyagok természete;

                                 b)

                                 a vizek és a talajvíz ftálsav-expozíciójának értékelése;

                                 c)

                                 a ftálsav, a ftálaldehid és az 1,2-benzol-dimetanol vízi szervezeteket érintő kockázatának értékelése.

                           Az érintett tagállamok biztosítják, hogy a kérelmező 2013. május 31-ig megerősítő információkat nyújt be a Bizottsághoz.”

         (1)  A hatóanyag pontos azonosítása és részletes specifikációja a vizsgálati jelentésben található.